
Διόρθωση σφάλματος στο Π,Δ. του ΦΕΚ 19/Δ/28.1.91 στο οποίο δη- 
μοσιεύθηκε το Π.Δ. «Έγκριση μεταφοράς συντελεστή δόμησης δια¬ 
τηρητέου ακινήτου που βρίσκεται εντός του ρυμοτομικού σχεδίου 

Διόρθωση σφάλματος στο Π,Δ. του ΦΕΚ ,7^/Δ/17.1.91 στο οποίο δη¬ 
μοσιεύτηκε το Π.Δ. «περί έγκρισης μεταφοράς συντελεστή δόμησης 

σχεδίου του Δήμου Χαλανδρίου και ταυτόχρονης πραγματοποίησης 


αυτής. \ . 5 

ΑΝΑΔΑΣΩΣΕΙΣ "" 

ΑΠΟΦΑΣΕΙΣ 

Αριθ. 1012 (1) 


Κήρυξη ως αναδασωτέας έκτασης 0,348 στρεμμάτων στη θέση Απιστομιές 
- Ραντάρ Αρόης του Δήμου Πατρέων του Νομού Αχαΐας. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Το άρθρο 117 παρ. 3 του Συντ/τος της Χώρας. 


2. Τις δ/ξεις του Ν. 3200/55 «περί διοικητικής αποκέντρωσης, όπως 
τροποποιήθηκε και συμπληρώθηκε μεταγενέστερα με το Ν.Δ. 532/70. 

3. Τις διατάξεις του Ν. 998/1979 «περί προστασίας των δασών και των 
δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 1 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

Την με αριθ. Ζα/160/26.1.84 απόφαση του Νομάρχη Αχαΐας, περί 
εξουσιοδότησης των προϊσταμένων των Υπηρεσιών να υπογράφουν με 
εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση με φυσική αναγέν¬ 
νηση της δασικής βλάστησης, που καταστράφηκε από παράνομη εκχέρ- 
σωση και κατάληψη από τον Βασίλειο Παναγ. Διαμαντόπουλο, κάτοικο 
Πατρών (Ταγμ. Ζήση 102) τη δημόσια δασική έκταση για την οποία εκδό- 
θηκε το αριθ. 962/4/12,2.1991 Π.Δ.Α. της υπηρεσίας μας εμβαδού 
0,348 στρεμμάτων που βρίσκεται στη θέση Απιστομιές - Ραντάρ Αρόης του 
Δήμου Πατρέων και προσδιορίζεται από τα στοιχεία Α, Β, Γ, Δ, Α όπως 
φαίνονται στο συνημμένο διάγραμμα, το οποίο αποτελεί (αναπόσπαστο μέ¬ 
ρος της απόφασης αυτής και έχει όρια:. 

Ανατολικά: Καταληφθείσα δημ. δασική έκταση από ίδιο (αριθ. 42/1990 
Π.Δ.Α.). 

Δυτικά: Δημόσια δασική έκταση (πρανές δρόμου). 

Βόρεια: Δρόμος Ραντάρ Αρόης - Δασύλλιο Πατρών. 

Νότια: Ιδιοκτησία στρατού (Πεδίο Βολής Αρόης). 

Η παρούσα ισχύει μετά τη δημοσίευσή της στο Δήμο Πατρέων σύμφωνα 
με το άρθρο 37 Ν. 3200/55. 

, Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 12 Φεβρουάριου 1991 

Με εντολή Νομάρχη 
Η Δασάρχης 
ΕΥΜ. ΠΑΝΤΑΖΗ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


. (2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Νέου Ψυχικού 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανώτατου ορίου συντελεστού δομήσεως κλπ» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α’ 154) 
όπως τροποποιήθηκε με το υπ αριθ. 367/1987 Π. Δ/γμα (Α’ 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 72569/13.11.1987 αίτηση του Απόστολου Καρύδη. 

7. Τις 65/1990 και 103/1990 γνωμοδοτήσεις του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

8. Την 42897/1990 απόφαση του Υπουργού Περιβάλλοντος, Χω¬ 
ροταξίας και ΔημοσίωνΈργων για προέγκριση της σχετικής τεχνικής 
μελέτης με πρόταση του Υπουργού Περιβάλλοντος, Χωροταξίας και 
ΔημοσίωνΈργων, αποφασίζουμε: 

Άρθρο 1 

1. Εγκρίνεται η πραγματοποίησή μέρους της μεταφοράς συντελεστή 
δόμησης, που εγκρίθηκε με το από 1.6.1981 Π.Δ/γμα (Δ 303) από 
βαρυνόμενο ακίνητο, που βρίσκεται εντός του ρυμοτομικού σχεδίου Δή¬ 
μου Καρδίτσας (Ν. Καρδίτσας) και περικλείεται από τις οδούς Γαμ- 
βέττα, Δ. Εμμανουήλ, Βενιζέλου και Δ. Λάππα, για το οποίο έχει εκδο- 
θεί ο 296/1988 σχετικός τίτλος δικαιώματος μεταφοράς συντελεστή 
δόμησης στο όνομα Απόστολου Καρύδη, σε άλλο ακίνητο (ωφελούμενο), 
που βρίσκεται εντός του ρυμοτομικού σχεδίου δήμου Νέου Ψυχικού (Ν. 
Αττικής) και ειδικότερα επί των οδών Παρίτση και Θεμιστοκλέους, φε- 
ρόμενο ως ιδιοκτησία Απόστολου Καρύδη, όπως το ωφελούμενο ακί¬ 


νητο φαίνεται με στοιχεία Α Β Γ Δ Α στο σχετικό πρωτότυπο διάγραμμα 
σε κλίμακα 1:200, που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 2861/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελβ- 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων και δόμησης 168,70 τ.μ., που αντιστοιχεί σε 565,49 
τ.μ. του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν ακινήτου: 402,48 τ.μ. 

β) Ποσοστό κάλυψης: 57%, 

γ) Συντελεστής δόμησης: 1,81. 

δ) Μέγιστο επιτρεπόμενο ύψος του ανεγερθησομένου κτιρίου: δεκαο¬ 
κτώ μέτρα και εξήντα πέντε εκατοστά του μέτρου (18,65 μ.). 

ε) Το κτίριο πρέπει να ανεγερθεϊ εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 2861/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου αεταφοράς συντελεστή δόμησης, 
σε αντικατάσταση του 296/1988 τίτλου, στο όνομα Αποστόλου Κα¬ 
ρύδη για το υπολειπόμενο και μη χρησιμοποιηθέν εμβαδόν 588,01 τ.μ. 
(1,153,50-565,49). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και ΔημοσίωνΈργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΟΝ ΕΡΓΟΝ 

ΣΤΕΦΑΝΟΣ ΜΑΝΟΣ 






















ΟΔΟΣ ΑΓΓΕΩΡΓΙΟΥ ττλ,βΟΟμ. 

ΑΠΟΦΑΣΕΙΣ 

Αριθ. ΤΓ 1ΠΕ 4716 (3) 

Χορήγηση αδειών οικοδομής από Προέδρους Κοινοτήτων. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις της παραγρ. 11 του άρθρου 29 του Ν: 1577/85 
«περί Γ.Ο.Κ.» (ΦΕΚ 210Α/85), όπως προστέθηκε με την παράγρ. 8 

' του άρθρου 13 του Ν. 1647/1986 (ΦΕΚ 141). 

2. Την με αριθμ. 60885/4983/27.9.1990 (ΦΕΚ 656β/ 
16.10.1990) απόφαση του Υπουργού ΠΕΧΩΔΕ με την οποία καθορί¬ 
ζονται οι περιπτώσεις δομικών εργασιών και οι περιοχές για τις οποίες 
οι σχετικές άδειες οικοδομής εκδίδονται από τους οικείους προέδρους 
των κοινοτήτων σύμφωνα με τη διαδικασία και τα δικαιολογητικά που 
αναφέρονται σ’ αυτήν. 

3. Την υπ’ αριθμ. 62/9.11.1990 (αρ. πρωτ. 77696/5775) εγκύ¬ 
κλιο του ΥΠΕΧΩΔΕ με την οποία δίδονται οδηγίες για την εφαρμογή 
της απόφασης του Υπουργού ΠΕΧΩΔΕ με αριθμ. 60885/4983/ 
27.9.1990 (ΦΕΚ 656/90) για «χορήγηση αδειών οικοδομής από 
Προέδρους Κοινοτήτων, αποφασίζουμε: 

Καθορίζουμε όπως στο Νομό Ροδόπης δύνανται να χορηγούν οικοδο¬ 
μικές άδειες σύμφωνα με τις διατάξεις των άρθρων 3 και 4 της υπ’ 
αριθμ. 60885/4983/27.9.1990 (ΦΕΚ 656//Β/16.10.1990) απο- 
φάσεως του Υπουργού ΠΕΧΩΔΕ οι πρόεδροι των παρακάτω αναφερο- 
μένων Κοινοτήτων. 

ΕΠΑΡΧΙΑ ΚΟΜΟΤΗΝΗΣ 

1. Κοινότητα Αγ. Θεοδώρων 

2. Κοινότητα Καρυδιάς 

3. Κοινότητα Ν. Καλλίστης 

4. Κοινότητα Πανδρόσσου. 

5. Κοινότητα Πελασγίας. 

ΕΠΑΡΧΙΑ ΣΑΠΩΝ 

1. Λοφαρίου 

2. Ν. Σαντάς .·,, . 

3. Στρύμης 

Διευκρινίζουμε ότι οι χορηγούμενες από τους Προέδρους των ανω¬ 
τέρω Κοινοτήτων; οικοδομικές άδειες θ’ αναφέρονται: 

α) Σε οικόπεδα στα οποία υπάρχει εγκεκριμένο ρυμοτομικό σχέδιο. 


β) Σε οικόπεδα που βρίσκονται μέσα σε οριοθετημένες περιοχές των 
οικισμών σύμφωνα με τους χάρτες οριοθέτησης των οικισμών αυτών 
καθώς και τους όρους δόμησης που μνημονεύονται στις σχετικές εκδο- 
θείσες αποφάσεις του Νομάρχη Ροδόπης και 

_ γ) Σε γήπεδα εκτός σχεδίου που χαρακτηρίζονται άρτια και οικοδο¬ 
μήσιμα σύμφωνα με τις διατάξεις του άρθρου 1 του Πρ. Δ/τος 24.5.85 
(ΦΕΚ 270Δ/31.5.85). 

Ειδικά για τα τμήματα των οικισμών στα οποία διέρχεται έμπροσθεν 
των οικοπέδων ή γηπέδων, επαρχιακή η εθνική οδός, εξαιρούνται από 
την αρμοδιότητα χορήγησης οικ. αδειών οι πρόεδροι των οικισμών αυ¬ 
τών. Στις περιπτώσεις αυτές οι οικοδ. άδειες θα χορηγούνται από το 
Τ.Π. & Π.Ε. Ν. Ροδόπης ύστερα από έγκριση των μελετών από την 
Ε.Π.Λ.Ε. Ν. Ροδόπης. 1 

Η παρούσα απόφαση ν(χ δημοσιευθεί στην Εφημερίδα της Κυβερνή- 
σεως. 

Κομοτηνή, 29 Ιανουάριου 1991 

Ο Νομάρχης 
ΔΙΟΝ. ΚΑΡΑΧΑΛΙΟΣ 

- + - 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 19//Δ/28.1.91 στο οποίο δημοσιεύθηκε το Π.Δ. 
«Έγκριση μεταφοράς συντελεστή δόμησης διατηρητέου (ακινήτου που 
βρίσκεται εντός του ρυμοτομικού σχεδίου του Δήμου Πειραιά», διορθώ- 
. νεται η εσφαλμένη ημερομηνία υπογραφής του Προέδρου της Δημοκρα¬ 
τίας «7.1.91» στην ορθή «6.10.90». 

(Από το Υπ. ΠΕΧΩΔΕ) 



(5) 

Στο ΦΕΚ 7/Δ/17.1.91 στο οποίο δημοσιεύτηκε το Π.Δ. «περί 
έγκρισης μεταφοράς συντελεστή δόμησης ρυμοτομούμενου ακινήτου 
που βρίσκεται εντός του ρυμοτομικού σχεδίου του Δήμου Χαλανδρίου 
και ταυτόχρονης πραγματοποιήστε αυτής», διορθώνεται η εσφαλμένη 
ημερομηνία υπογραφής του Προέδρου της Δημοκρατίας «23.11.90» 
στην ορθή «7 Ιανουάριου 1991». 

(Από το Υπ. ΠΕΧΩΔΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


